Datasets:
Ken-Z
/
Latin-Audio

Dataset card Data Studio Files
xet
 Community
1
audio
audio
transcription
string
speaker
int64
Illī subitō ex omnibus partibus ēvolāvērunt mūrumque celeriter complēvērunt.
25
Hostēs rē novā perterritī mūrō turribusque dēiectī in forō ac locīs patentiōribus cuneātim cōnstitērunt, hōc animō ut sī quā ex parte obviam contrā venīrētur aciē īnstrūcta dēpugnārent.
25
nec fuit quisquam, quī praedae studēret.
25
Sīc et Cenabī caede et labōre operis incitātī nōn aetāte cōnfectīs, nōn mulieribus, nōn īnfantibus pepercērunt.
25
Dēnique ex omnī numerō, quī fuit circiter mīlium quadrāgintā, vix octingentī, quī prīmō clāmōre audītō sē ex oppidō ēiēcērunt, incolumēs ad Vercingetorigem pervēnērunt.
25
Quōs ille multa iam nocte silentiō ex fugā excēpit, veritus nē quā in castrīs ex eōrum concursū et misericordiā vulgī sēditiō orerētur, ut procul in viā dispositīs familiāribus suīs prīncipibusque cīvitātum disparandōs dēdūcendōsque ad suōs cūrāret, quae cuique cīvitātī pars castrōrum ab initiō obvēnerat.
25
Galliā est omnīs dīvīsa in partēs trēs, quārum ūnam incolunt Belgae, aliam Aquītānī, tertiam quī ipsōrum linguā Celtae, nostra Gallī appellantur.
19
Hī omnēs linguā, īnstitūtīs, lēgibus inter sē differunt.
19
Gallōs ab Aquītānīs Garumnā flūmen, ā Belgīs Matrona et Sēquana dīvidit.
19
Quā dē causā Helvētiī quoque reliquōs Gallōs virtūte praecēdunt, quod ferē cotīdiānīs proeliīs cum Germānīs contendunt, cum aut suīs fīnibus eōs prohibent aut ipsī in eōrum fīnibus bellum gerunt.
19
[Eōrum ūna pars, quam Gallōs obtinēre dictum est, initium capit ā flūmine Rhodanō, continētur Garumna flūmine, Ōceanō, fīnibus Belgārum, attingit etiam ab Sēquanīs et Helvētiīs flūmen Rhēnum, vergit ad septentriōnēs.
19
Belgae ab extrēmīs Galliae fīnibus oriuntur, pertinent ad īnferiōrem partem flūminis Rhēnī, spectant in septentriōnem et orientem sōlem.
19
Aquītānia ā Garumnā flūmine ad Pȳrēnaeōs montēs et eam partem Ōceanī quae est ad Hispāniam pertinet;
19
spectat inter occāsum sōlis et septentriōnēs.
19
] Apud Helvētiōs longē nōbilissimus fuit et dītissimus Orgetorix.
19
Is Mārcō Messāla, [et Pūbliō] Mārcō Pīsōne cōnsulibus rēgnī cupiditāte inductus coniūrātiōnem nōbilitātis fēcit et cīvitātī persuāsit ut dē fīnibus suīs cum omnibus cōpiīs exīrent:
19
perfacile esse, cum virtūte omnibus praestārent, tōtīus Galliae imperiō potīrī.
19
Id hoc facilius iīs persuāsit, quod undique locī nātūra Helvētiī continentur:
19
ūna ex parte flūmine Rhēnō lātissimō atque altissimō, quī agrum Helvētium ā Germānīs dīvidit;
19
altera ex parte monte Iūrā altissimō, quī est inter Sēquanōs et Helvētiōs;
19
tertia lacū Lemannō et flūmine Rhodanō, quī prōvinciam nostram ab Helvētiīs dīvidit.
19
Hīs rēbus fīēbat ut et minus lātē vagārentur et minus facile fīnitimīs bellum īnferre possent;
19
quā ex parte hominēs bellandī cupidī magnō dolōre adficiēbantur.
19
Prō multitūdine autem hominum et prō glōriā bellī atque fortitūdinis angustōs sē fīnēs habēre arbitrābantur, quī in longitūdinem mīlia passuum ducenta quadrāgintā, in lātitūdinem centum octōgintā patēbant.
19
Ad eās rēs cōnficiendās biennium sibi satis esse dūxērunt;
19
in tertium annum profectiōnem lēge cōnfirmant.
19
Ad eās rēs cōnficiendās Orgetorix dēligitur.
19
Is sibi lēgātiōnem ad cīvitātēs suscipit.
19
In eō itinere persuādet Castīcō, Catamantaloedis fīliō, Sēquanō, cuius pater rēgnum in Sēquanīs multōs annōs obtinuerat et ā senātū populī Rōmānī amīcus appellātus erat, ut rēgnum in cīvitāte suā occupāret, quod pater ante habuerit;
19
itemque Dumnorigī Haeduō, frātrī Dīviciācī, quī eō tempore prīncipātum in cīvitāte obtinēbat ac maximē plēbī acceptus erat, ut īdem cōnārētur persuādet eīque fīliam suam in mātrimōnium dat.
19
Perfacile factū esse illīs probat cōnāta perficere, proptereā quod ipse suae cīvitātis imperium obtentūrus esset:
19
nōn esse dubium quīn tōtīus Galliae plūrimum Helvētiī possent;
19
sē suīs cōpiīs suōque exercitū illīs rēgna conciliātūrum cōnfirmat.
19
Hāc ōrātiōne adductī inter sē fidem et iūs iūrandum dant et rēgnō occupātō per trēs potentissimōs ac firmissimōs populōs tōtīus Galliae sēsē potīrī posse spērant.
19
Ea rēs est Helvētiīs per indicium ēnūntiāta.
19
Mōribus suīs Orgetoricem ex vinculīs causam dīcere coēgērunt;
19
damnātum poenam sequī oportēbat, ut ignī cremārētur.
19
Diē cōnstitūtā causae dictiōnis Orgetorix ad iūdicium omnem suam familiam, ad hominum mīlia decem, undique coēgit, et omnēs clientēs obaerātōsque suōs, quōrum magnum numerum habēbat, eōdem condūxit;
19
per eōs nē causam dīceret sē ēripuit.
19
Cum cīvitās ob eam rem incitātā armīs iūs suum exequī cōnārētur multitūdinemque hominum ex agrīs magistrātūs cōgerent, Orgetorix mortuus est;
19
neque abest suspīciō, ut Helvētiī arbitrantur, quīn ipse sibi mortem cōnscīverit.
19
Post eius mortem nihilō minus Helvētiī id quod cōnstituerant facere cōnantur, ut ē fīnibus suīs exeant.
19
Ubi iam sē ad eam rem parātōs esse arbitrātī sunt, oppida sua omnia, numerō ad duodecim, vīcōs ad quadringentōs, reliqua prīvāta aedificia incendunt;
19
frūmentum omne, praeter quod sēcum portātūrī erant, combūrunt, ut domum reditiōnis spē sublāta parātiōrēs ad omnia perīcula subeunda essent;
19
trium mēnsum molita cibāria sibi quemque domō efferre iubent.
19
Erant omnīnō itinera duo, quibus itineribus domō exīre possent:
19
ūnum per Sēquanōs, angustum et difficile, inter montem Iūram et flūmen Rhodanum, vix quā singulī carrī dūcerentur, mōns autem altissimus impendēbat, ut facile perpaucī prohibēre possent;
19
alterum per prōvinciam nostram, multō facilius atque expedītius, proptereā quod inter fīnēs Helvētiōrum et Allobrogum, quī nūper pācātī erant, Rhodanus fluit isque nōn nūllīs locīs vadō trānsītur.
19
Extrēmum oppidum Allobrogum est proximumque Helvētiōrum fīnibus Genāva.
19
Ex eō oppidō pōns ad Helvētiōs pertinet.
19
Allobrogibus sēsē vel persuāsūrōs, quod nōndum bonō animō in populum Rōmānum vidērentur, exīstimābant vel vī coāctūrōs ut per suōs fīnēs eōs īre paterentur.
19
Omnibus rēbus ad profectiōnem comparātīs diem dīcunt, quā diē ad rīpam Rhodanī omnēs conveniant.
19
Is diēs erat ante diem quīntum Kalendās Aprīlēs Lūciō Pīsōne, Aulō Gabīniō cōnsulibus.
19
Caesarī cum id nūntiātum esset, eōs per prōvinciam nostram iter facere cōnārī, mātūrat ab urbe proficīscī et quam maximīs potest itineribus in Galliam ulteriōrem contendit et ad Genāvam pervēnit.
19
Prōvinciae tōtī quam maximum potest mīlitum numerum imperat (erat omnīnō in Galliā ulteriōre legiō ūna), pontem, quī erat ad Genāvam, iubet rescindī.
19
rogāre ut eius voluntāte id sibi facere liceat.
19
Caesar, quod memoriā tenēbat Lūcium Cassium cōnsulem occīsum exercitumque eius ab Helvētiīs pulsum et sub iugum missum, concēdendum nōn putābat;
19
neque hominēs inimīcō animō, data facultāte per prōvinciam itineris faciundī, temperātūrōs ab iniūriā et maleficiō exīstimābat.
19
Tamen, ut spatium intercēdere posset dum mīlitēs quōs imperāverat convenīrent, lēgātīs respondit diem sē ad dēlīberandum sūmptūrum:
19
sī quid vellent, ad Īdūs Aprīlēs reverterentur.
19
Intereā eā legiōne quam sēcum habēbat mīlitibusque, quī ex prōvinciā convēnerant, ā lacū Lemannō, quī in flūmen Rhodanum īnfluit, ad montem Iūram, quī fīnēs Sēquanōrum ab Helvētiīs dīvidit, mīlia passuum ūndēvīgintī mūrum in altitūdinem pedum sēdecim fossamque perdūcit.
19
Eō opere perfectō praesidia dispōnit, castella commūnit, quō facilius, sī sē invītō trānsīre cōnentur, prohibēre possit.
19
Ubi ea diēs quam cōnstituerat cum lēgātīs venit et lēgātī ad eum revertērunt, negat sē mōre et exemplō populī Rōmānī posse iter ūllī per prōvinciam dare et, sī vim facere cōnentur, prohibitūrum ostendit.
19
Relinquēbātur ūnā per Sēquanōs viā, quā Sēquanīs invītīs propter angustiās īre nōn poterant.
19
Hīs cum suā sponte persuādēre nōn possent, lēgātōs ad Dumnorigem Haeduum mittunt, ut eō dēprecātōre ā Sēquanīs impetrārent.
19
Dumnorix grātia et largītiōne apud Sēquanōs plūrimum poterat et Helvētiīs erat amīcus, quod ex eā cīvitāte Orgetorigis fīliam in mātrimōnium dūxerat, et cupiditāte rēgnī adductus novīs rēbus studēbat et quam plūrimās cīvitātēs suō beneficiō habēre obstrictās volēbat.
19
Itaque rem suscipit et ā Sēquanīs impetrat ut per fīnēs suōs Helvētiōs īre patiantur, obsidēsque utī inter sēsē dent perficit:
19
Sēquanī, nē itinere Helvētiōs prohibeant, Helvētiī, ut sine maleficiō et iniūriā trānseant.
19
Bellō Helvētiōrum cōnfectō tōtīus ferē Galliae lēgātī, prīncipēs cīvitātum, ad Caesarem grātulātum convēnērunt:
12
Petiērunt utī sibi concilium tōtīus Galliae in diem certam indīcere idque Caesaris facere voluntāte licēret:
12
sēsē habēre quāsdam rēs quās ex commūnī cōnsēnsū ab eō petere vellent.
12
Eā rē permissa diem conciliō cōnstituērunt et iūre iūrandō nē quis ēnūntiāret, nisi quibus commūnī cōnsiliō mandātum esset, inter sē sānxērunt.
12
Eō conciliō dīmissō, idem prīnceps cīvitātum quī ante fuerant ad Caesarem revertērunt petiēruntque utī sibi sēcrētō in occultō dē suā omniumque salūte cum eō agere licēret.
12
Eā rē impetrāta sēsē omnēs flentēs Caesarī ad pedēs prōiēcērunt:
12
nōn minus sē id contendere et labōrāre nē ea quae dīxissent ēnūntiārentur quam utī ea quae vellent impetrārent, proptereā quod, sī ēnūntiātum esset, summum in cruciātum sē ventūrōs vidērent.
12
Locūtus est prō hīs Dīviciācus Haeduus: Galliae tōtīus factiōnēs esse duās;
12
hārum alterīus prīncipātum tenēre Haeduōs, alterīus Arvernōs.
12
Hī cum tantopere dē potentātū inter sē multōs annōs contenderent, factum esse utī ab Arvernīs Sēquanīsque Germānī mercēde arcesserentur.
12
Hōrum prīmō circiter mīlia quīndecim Rhēnum trānsīsse;
12
posteā quam agrōs et cultum et cōpiās Gallōrum hominēs ferī ac barbarī adamāssent, trāductōs plūrēs;
12
nunc esse in Galliā ad centum et vīgintī milium numerum.
12
Cum hīs Haeduōs eōrumque clientēs semel atque iterum armīs contendisse;
12
magnam calamitātem pulsōs accēpisse, omnem nōbilitātem, omnem senātum, omnem equitātum āmīsisse.
12
Ūnum sē esse ex omnī cīvitāte Haeduōrum quī addūcī nōn potuerit ut iūrāret aut līberōs suōs obsidēs daret.
12
Ob eam rem sē ex cīvitāte profūgisse et Rōmam ad senātum vēnisse auxilium postulātum, quod sōlus neque iūre iūrandō neque obsidibus tenērētur.
12
Futūrum esse paucīs annīs utī omnēs ex Galliae fīnibus pellerentur atque omnēs Germānī Rhēnum trānsīrent;
12
neque enim cōnferendum esse Gallicum cum Germānōrum agrō neque hanc cōnsuētūdinem victus cum illā comparandam.
12
Hominem esse barbarum, īrācundum, temerārium:
12
nōn posse eius imperia, diūtius sustinērī.
12
Nisi quid in Caesare populōque Rōmānō sit auxiliī, omnibus Gallīs īdem esse faciendum quod Helvētiī fēcerint, ut domō ēmigrent, aliud domicilium, aliās sēdēs, remōtās ā Germānīs, petant fortūnamque, quaecumque accidat, experiantur.
12
Haec sī ēnūntiātā Ariovistō sint, nōn dubitāre quīn dē omnibus obsidibus quī apud eum sint gravissimum supplicium sūmat.
12
Caesarem vel auctōritāte suā atque exercitus vel recentī victōriā vel nōmine populī Rōmānī dēterrēre posse nē maior multitūdō Germānōrum Rhēnum trādūcātur, Galliamque omnem ab Ariovistī iniūriā posse dēfendere.
12
Hāc ōrātiōne ab Dīviciācō habitā omnēs quī aderant magnō flētū auxilium ā Caesare petere coepērunt.
12
Animadvertit Caesar ūnōs ex omnibus Sēquanōs nihil eārum rērum facere quās cēterī facerent sed trīstēs capite dēmissō terram intuērī.
12
Eius reī quae causā esset mīrātus ex ipsīs quaesiit.
12
Nihil Sēquanī respondēre, sed in eādem trīstitia tacitī permanēre.
12
Cum ab hīs saepius quaereret neque ūllam omnīnō vōcem exprimere posset, īdem Diviacus Haeduus respondit:
12
Hīs rēbus cognitīs Caesar Gallōrum animōs verbīs cōnfirmāvit pollicitusque est sibi eam rem cūrae futūram;
12
magnam sē habēre spem et beneficiō suō et auctōritāte adductum Ariovistum fīnem iniūriīs factūrum.
12
Hāc ōrātiōne habitā, concilium dīmīsit.
12